ఓం ప్రకాష్ ధంకర్

ఓం ప్రకాష్ ధంకర్  హర్యానా రాష్ట్రానికి చెందిన రాజకీయ నాయకుడు. ఆయన 2014 శాసనసభ ఎన్నికలలో బద్లీ నుండి ఎమ్మెల్యేగా ఎన్నికై 26 అక్టోబర్ 2014 నుండి 27 అక్టోబర్ 2019 వరకు వ్యవసాయ & గ్రామీణాభివృద్ధి, పశు సంవర్ధక, పాడి పరిశ్రమ & మత్స్య శాఖ, మైన్స్ & జియాలజీ, జలవనరుల శాఖ మంత్రిగా పని చేశాడు. 

ఓం ప్రకాష్ ధంకర్ 19 జూలై 2020 నుండి 28 అక్టోబర్ 2023 వరకు హర్యానా బీజేపీ అధ్యక్షుడిగా పని చేశాడు.
రాజకీయ జీవితం
ఓం ప్రకాష్ ధంకర్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 శాసనసభ ఎన్నికలలో బద్లీ నుండి బీజేపీ టికెట్ ఆశించగా టికెట్ దక్కకపోవడంతో ఆయన స్వతంత్ర అభ్యర్థిగా పోటీ చేసి ఓడిపోయాడు. ఆయన ఆ తరువాత తిరిగి బీజేపీ పార్టీలో చేరి 2014 శాసనసభ ఎన్నికలలో బద్లీ నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి కుల్‌దీప్ వాట్స్ పై 9,266 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై, 26 అక్టోబర్ 2014 నుండి 27 అక్టోబర్ 2019 వరకు వ్యవసాయ & గ్రామీణాభివృద్ధి, పశు సంవర్ధక, పాడి పరిశ్రమ & మత్స్య శాఖ, మైన్స్ & జియాలజీ, జలవనరుల శాఖ మంత్రిగా పని చేశాడు.

ఓం ప్రకాష్ ధంకర్ 2019 శాసనసభ ఎన్నికలలో  కాంగ్రెస్ అభ్యర్థి కుల్‌దీప్ వాట్స్ చేతిలో 11,245 ఓట్ల తేడాతో, 2024 శాసనసభ ఎన్నికలలో కాంగ్రెస్ అభ్యర్థి కుల్‌దీప్ వాట్స్ చేతిలో 16820 ఓట్ల తేడాతో వరుసగా ఓడిపోయాడు.

మూలాలు 	   

వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు   
వర్గం:హర్యానా వ్యక్తులు
వర్గం:2014 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు